CELEX: 32022D0302(01)
Language: fi
Date: 2022-02-24 00:00:00
Title: Neuvoston päätös, annettu 24 päivänä helmikuuta 2022, neuvoston kannan vahvistamisesta esitykseen Euroopan unionin lisätalousarvioksi nro 1 varainhoitovuodeksi 2022 2022/C 102/03

2.3.2022   
               
               
                  FI
               
               
                  Euroopan unionin virallinen lehti
               
               
                  C 102/3
               
            
         NEUVOSTON PÄÄTÖS,
         annettu 24 päivänä helmikuuta 2022,
         neuvoston kannan vahvistamisesta esitykseen Euroopan unionin lisätalousarvioksi nro 1 varainhoitovuodeksi 2022
         (2022/C 102/03)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 A artiklan kanssa,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 44 artiklan,
         sekä katsoo seuraavaa:
         
                     –
                  
                  
                     unionin talousarvio varainhoitovuodeksi 2022 hyväksyttiin lopullisesti 24 päivänä marraskuuta 2021 (2),
                  
               
                     –
                  
                  
                     komissio toimitti 28 päivänä tammikuuta 2022 ehdotuksen, joka sisälsi lisätalousarvioesityksen nro 1 varainhoitovuoden 2022 yleiseen talousarvioon,
                  
               
                     –
                  
                  
                     monivuotiseen rahoituskehykseen tehtävää mukautusta koskevan tiedonannon ja tämän varainhoitovuoden 2022 yleistä talousarviota koskevan lisätalousarvion nro 1 hyväksyminen ovat välttämätön edellytys sille, että vuonna 2022 voidaan toteuttaa kaikki ne ohjelmat, joita ei hyväksytty vuonna 2021, talousarviositoumusten ensimmäisen erän ja näiden ohjelmien mukaisen ennakkorahoituksen avulla. Tämä määrärahojen uudelleen kohdentaminen koskee kaikkia 27 jäsenvaltiota. Neuvoston on viipymättä vahvistettava kantansa varainhoitovuoden 2022 yleiseen talousarvioon tehtävään lisätalousarvioesitykseen nro 1, jolla voidaan välttää ohjelmien toteuttamisen lisäviivästyminen. Sen vuoksi on aiheellista poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta,
                  
               ON PÄÄTTÄNYT SEURAAVAA:
         
            Ainoa artikla
            Neuvoston kanta esitykseen Euroopan unionin lisätalousarvioksi nro 1 varainhoitovuodeksi 2022 vahvistettiin 24 päivänä helmikuuta 2022.
            Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteessa http://www.consilium.europa.eu/.
         
         
            Tehty Brysselissä 24 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               A. PANNIER-RUNACHER
            
         
         
            (1)  EUVL L 193, 30.7.2018, s. 1.
         
            (2)  EUVL L 45, 24.2.2022, s. 1.